Horoskop / Zanesena kao žena
Horoskop / Zanesena kao žena jeste sedma singl ploča sarajevske pop pjevačice Alme Ekmečić, koju je objavila izdavačka kuća Diskoton 1981. godine. Muziku i aranžmane za obje pjesme uradio je bivši vođa sarajevske pop rok grupe COD, Enes Bajramović, a tekstove su napisali Verica Đurin ("Horoskop") i Goran Kovačević ("Zanesena kao žena"). Pjesme su komponirane u stilu šlagera i pop muzike pogodnim za izvedbe na festivalima ove vrste muzike. Ova singl ploča objavljena je iste godine kao i njena prva LP ploča "Skreni lijevo", a producent je bio Milan Stupar. Alma Ekmečić je i ovom singl pločom potvrdila svoje pjevačke kvalitete i istaknuto mjesto među ženskim pripadnicama sarajevske škole pop roka iz 1970-ih.